Kas meteoriidisadu tegi Maal elu tekkimise võimalikuks?    Neli miljonit aastat tagasi Maad  tabanud meteoriidisadu võis planeedi soojemaks ja niiskemaks muuta.    Teadlased jõudsid sellisele järeldusele kunagi Maale kukkunud meteoriite uurides, kirjutab BBC.  «Meteoriidid võisid Maa muuta soojemaks ja niiskemaks, mille tõttu elu tekkimine oli võimalik,» selgitasid uurijad.    Teadlased uurisid 15 maailma eri paigust leitud meteoriiditükke, kasutades selleks infrapunaspektroskoopiat.    Teadlased tõstsid meteoriidifragmentide temperatuuri 20 000 kraadini ning  analüüsisid neist eraldunud gaase.    Uurijad avastasid, et meteoriiditükid kaotasid vee aurustumisel 12 protsenti ja süsinikdioksiidi eraldumisel kuus protsenti oma massist.    Lisaks kasutasid teadlased meteoriitide kokkupõrkeid Maaga kujutavaid arvutimudeleid.    3,8 kuni 4,5 miljardi aasta eest pommitasid meteoriidid Maad sagedalt. Uurijate arvates jõudis siis meteoriitide tõttu Maale miljardeid tonne vett ja süsinikdioksiidi.    Need omakorda muutsid siinse kliima  soojemaks, tekkisid veekogud ja elu tekkeks sobiv keskkond.  Allikas: http://www.postimees.ee/?id=127214